text: Valgplakater har effekt, siger reklamemand
  03 februar 2013 kl. 13.42
  Valgplakaterne har stor effekt og er med til at mobilisere vælgerne. Det siger reklamemanden Ole Aakjær fra Vejle i en kommentar til forslaget fra Dansk Folkepartis Hans Kristian Skibby om at afskaffe valgplakaterne.
  
  - Valgplakaterne har større betydning end man umiddelbart skulle tro. De er med til at skabe opmærksomhed om både valget og kandidater - og er et vigtigt ritual i en moderne stammekrig, siger direktør Ole Aakjær, Marginal Reklamebureau, Vejle.
  Sammen med markedsføring i andre medier, kan plakaterne have stor effekt:
  - I stedet for at afskaffe plakaterne, burde partierne og deres kandidater gøre meget mere ud af at gøre plakaterne indbydende og tidsvarende, opfordrer direktør Ole Aakjær, Marginal Reklamebureau, Vejle
  